钦定古今图书集成/理学汇编/文学典/第059卷 > 曹邺
## 钦定古今图书集成/理学汇编/文学典/第059卷 > 曹邺

按《广西通志》：“曹邺，字邺之，阳朔人。尝作《四怨》、三愁、五
情诗，为中书舍人韦悫所知，力荐于主司。大中间，登
进士第，由天平节度掌书记，迁太常博士。时相高璩、
白敏中相继薨，邺言璩交游丑杂，进取多蹊。迳谥法‘不思妄爱曰‘刺’，请谥为刺’。又责敏中病不坚退，且逐
谏臣，怙威肆行，谥曰丑。”其持论不阿如此。后徙居桂
林城阜财坊。坊在市西门，其时令狐观察以邺所居。
改为“莺迁坊。”历祠部郎中，终洋州刺史。有《集》三卷。